На основу члана 51-55 Закона о локалним изборима (Службени гласник Републике Србије број 129/07 34/10, 54/11,12/20 16/20 и 68/20) Изборна комисија Општине Житиште на седници одржаној дана 22. 6.2020. године у 13 и 15 минута часова донела је

**Решење**

I У општини Житиште поништавају се избори за одборнике у СО Житиште на бирачком месту број 18. Општина Житиште -Српски Итебеј - забавиште Војводе Путника број 15 одржани дана 21. 6.2020. године због битних грешака у раду бирачког одбора, а које се састоји од неправилно и нетачног утврђивања броја гласова које су добиле све изборне листе на гласању на наведеном бирачком месту.

II Избори за одборнике у СО Житиште на бирачком месту број 18. Општина Житиште -Српски Итебеј - забавиште Војводе Путника број 15 одржаће се поново дана 28.6.2020. године у времену од 7-20 часова.

III Бирачки одбор именован Решењем РИК-а број 013-257/20 од дана 10 јуна 2020. година за координирано спровођење избора расписаних за 21. јун 2020 године у сталном саставу се распушта.

IV Изборна комисија Општине Житиште ће својим решењем именовати председника и чланове бирачког одбора као и њихове заменике за поновљене изборе за одборнике Скупштине Општине Житиште.

**Образложење**

Изборна Комисија општине Житиште на седници одрђаној дана 22. 6. 2020. године решавајући по изјављеном приговору Николе Штуле из Банатског Карађорђева утврдила је да је у раду бирачког одбора на бирачком месту број 18. Српски Итебеј дошло до нетачног утврђивања резултата гласања од стране бирачког одбора односно добијеног броја гласова по свим изборним листама од 1-7. Наведене пропусте комисија је оценила као битну повреду у раду бирачког одбора услед чега је донето решење о прихватању приговора, те утврдила да су се стекли услови за понављање избора за избор одборника у СО Житиште на наведеном бирачком месту. Комисија је у складу са чланом 50. Закона о локалним изборима одредила датум одрђавања поновних избора у законом предвиђеном року од 7 дана за 28. јуни 2020. године те решила да се бирачки одбор распусти, а нови именује посебним решењем од стране Изборне комисије општине Житиште .

Правна поука: Против овог Решења дозвољена је жалба Управном суду у року од 24 часа од доношења .

Република Србија

Аутономна Покрајина Војводина

Општина Житиште

Број I-013-1/2020-77

Дана 22.6.2020.

ИЗБОРНА КОМИСИЈА ОПШТИНЕ ЖИТИШТЕ

Председница Изборне Комисије Општине Житиште

Светлана Јарић